"Әр миллиметр маңызды": 9 күн бұрын дүниеге келген сәбиге күрделі ота жасалды (видео)
""Әр миллиметр маңызды": 9 күн бұрын дүниеге келген сәбиге күрделі ота жасалды (видео)"|"https://qamshy.kz/kz/article/45003-ar-millimetr-manhyzdy-9-kun-buryn-duniege-kelgen-sabige-kurdeli-ota-dgasaldy-vid"
TITLE: "Әр миллиметр маңызды": 9 күн бұрын дүниеге келген сәбиге күрделі ота жасалды (видео)
URL: https://qamshy.kz/kz/article/45003-ar-millimetr-manhyzdy-9-kun-buryn-duniege-kelgen-sabige-kurdeli-ota-dgasaldy-vid
META: ""Әр миллиметр маңызды": 9 күн бұрын дүниеге келген сәбиге күрделі ота жасалды (видео)"|"https://qamshy.kz/kz/article/45003-ar-millimetr-manhyzdy-9-kun-buryn-duniege-kelgen-sabige-kurdeli-ota-dgasaldy-vid"
TOTAL WORDS: 193
DATE: 17:26, 12 қаңтар 2019
AUTHOR(S): Балжан Халық
TEXT: Қазақстанда бұрын-соңды болмаған ота жасалды. 9 күн бұрын туған нәрестенің жүрегінде ақау бар екені анықталды. Туа бітті пайда болатын гипоплазия ауруына шалдыққан сәбиге дереу ота жасау қажет болды деп жазады Qamshy. kz ақпарат агенттігі tengrinews. kz сайтының дерегін негізге алып. Қайрат Қуатбеков операцияға дейін өз пікірін білдірген болатын. 26 жылдық тәжірибесі бар хирургтің өзі ағзаны ауыстырумен тең болған отаның қауіптілігі тым жоғары екенін айтты. "9 күн бұрын дүниеге келген нәрестеге ота жасалады. Оның салмағы 3 келі. Өте қауіпті дерт болғандықтан балаға дереу хирургиялық көмек көрсету керек болды. Ота өте күрделі, тіпті ағзаны алмастырудан да қиын болуы мүмкін", дейді балалар кардиохирургы Қайрат Қуатбеков. "Мұндай отадан кейін науқастың сауығуына өте көп уақыт кетеді. Екі тіпті одан да көп уақыт жан сақтау бөлімінен жатып, дәрігердің қатаң бақылауында болады. Елімізде бұған ұқсас ота жасалмаған. Отаның қиындығы сәби ағзасының жас әрі денесінің тым кішкентай болуында. Өздеріңіз ойлап қараңыздар, сәбидің бойы небәрі 45 сантиметр. Демек, қан тамырлары мен жүрегінің көлемі өте кішкентай. Арнайы үлкейткіш құралдар көмегімен жасалатын отада өте жіңішке жіп қолданылады. Әр миллиметрдің өзі біз үшін аса маңызды. Кішкентай ғана қателік сәбидің өміріне қауіп төндіреді", дейді кардиохирург тілшілерге берген сұхбатында. Ота сәтті аяқталды. Қазір сәби дәрігерлердің қатаң бақылауында
